అరషియామా

అరాషియామా జపాన్‌లోని క్యోటో పశ్చిమ శివార్లలోని జిల్లా. ఈ పేరు ఓయి నదికి ఆవల ఉన్న పర్వతాన్ని కూడా సూచిస్తుంది. ఈ పర్వతం జిల్లాకు నేపథ్యంగా ఉంటుంది.

అరాషియామా అనేది జాతీయంగా గుర్తించబడిన చారిత్రక ప్రదేశం, సుందరమైన ప్రదేశం.
link=https://en.wikipedia.org/wiki/File:Macaques_in_Sagano.jpg|ఎడమ|thumb|ఇవాటయామా మంకీ పార్కు

 ప్రముఖ పర్యాటక ప్రదేశాలు 
జిల్లాలో కింది ముఖ్యమైన పర్యాటక ప్రదేశాలు ఉన్నాయి.
 అరాషియామా వెదురు అడవి.
 ఇవాటయామా మంకీ పార్కు పర్వతాల వాలులలో ఉన్న ఒక ప్రసిద్ధ ప్రదేశం. ఈ పార్కులో 170 కి పైగా కోతులు నివసిస్తున్నాయి. కోతులు అడవిలో ఉన్నప్పటికీ, అవి మానవులకు అలవాటు పడ్డాయి. ఈ పార్కు సాగా-అరషియామా రైల్వే స్టేషన్ నుండి చాలా దగ్గరలో ఉన్న చిన్న పర్వతంపై ఉంది. సందర్శకులు కొండపైకి నడిచి వెళ్లి, కోతులను దగ్గరగా చూడవచ్చు, వాటికి ఆహారం ఇవ్వవచ్చు, ఫోటో కూడా తీసుకోవచ్చు.
 మూన్ క్రాసింగ్ బ్రిడ్జి అరషియామా వాలులపై చెర్రీ పువ్వులుపూసే వసంతకాలంలో, శరదృతువులో రంగుల ఆకులు విరబూసే కాలంలో అద్భుతమైన దృశ్యాలకు ప్రసిద్ధి చెందాయి.
 సాగనోకు చెందిన హైకే వేశ్య కోగో సమాధి రాయి.
 టెన్ర్యు-జి, జపాన్‌లోని జెన్ బౌద్ధమతం రెండు ప్రధాన శాఖలలో ఒకటైన రింజాయ్ పాఠశాల 15 శాఖలలో ఒకటైన ప్రధాన ఆలయం.
 మౌంట్ అటాగో బేస్ వద్ద ఉన్న చిన్న సుందరమైన గ్రామం కియోటాకి కుగ్రామం. ఇది ప్రముఖ షింటో మందిరానికి ప్రసిద్ధి.
 ఈ ప్రాంతానికి దక్షిణంగా అర మైలు దూరంలో ఉన్న మత్సునూ తైషా పుణ్యక్షేత్రం, ఇది క్యోటో ప్రాంతంలోని పురాతన పుణ్యక్షేత్రాలలో ఒకటి, ఇది 700లో స్థాపించబడింది. మురోమాచి కాలం నుండి సకే కాచుకునే కుటుంబాలు దీనిని పూజిస్తున్నాయి.
 కామెయామా పార్క్‌లో జౌ ఎన్లై అరషియామా సందర్శనను గుర్తుచేసే ఒక శిలాఫలకం ఉంది. చెర్రీ పువ్వులు , పర్వత పచ్చదనం అతనికి బాగా నచ్చాయి. తన సందర్శన గురించి అతను రాసిన నాలుగు కవితలు ఒక రాతి స్మారక చిహ్నంపై చెక్కబడ్డాయి.
 ఓకోచి సాన్సో ఒకప్పుడు చలనచిత్ర నటుడు డెంజిరో ఓకోచికు సంబందించిన ఇల్లు, తోటలు.
 చెర్రీ చెట్లు వసంతకాలంలో వికసిస్తాయి, శరదృతువులో ఆకులు ఎర్రగా మారుతాయి.
 మూలాలు 

బాహ్య లింక్

 అధికారిక వెబ్‌సైట్

వర్గం:క్యోటో